AIŠKINAMASIS RAŠTAS

Dėl Molėtų rajono savivaldybės viešųjų įstaigų vidaus kontrolės tvarkos aprašo patvirtinimo

**1. Parengto tarybos sprendimo projekto tikslai ir uždaviniai**

Lietuvos Respublikos Viešųjų įstaigų įstatymo 11 straipsnio 5 dalis reglamentuoja, kad Viešųjų įstaigų vidaus kontrolės tvarką nustato visuotinis dalininkų susirinkimas. Šiuo metu Molėtų rajono savivaldybė yra 5 viešųjų įstaigų savininkė - Molėtų ligoninės, Molėtų rajono greitosios medicinos pagalbos centro, Giedraičių ambulatorijos, Molėtų r. pirminės sveikatos priežiūros centro, Molėtų turizmo ir verslo informacijos centro.

Molėtų rajono savivaldybės viešųjų įstaigų vidaus kontrolės tvarkos aprašas (toliau – Aprašas) reglamentuos viešųjų įstaigų, kurių savininkė yra Molėtų rajono savivaldybė, vidaus kontrolės pagrindinius tikslus, vidaus kontrolės veikimą ir sistemą. Įstaigų vidaus kontrolė – tai įstaigų vadovų sukurta visų kontrolės rūšių sistema, kuria siekiama užtikrinti įstaigų veiklos teisėtumą, ekonomiškumą, efektyvumą, rezultatyvumą, turto apsaugą, informacijos ir ataskaitų patikimumą ir išsamumą, sutartinių ir kitų įsipareigojimų tretiesiems asmenims laikymąsi ir su tuo susijusių rizikos veiksnių valdymą. Įstaigų vadovai, vadovaudamiesi Aprašu ir atsižvelgdami į vidaus kontrolės pagrindinius tikslus, veiklos riziką, vidaus kontrolės pastovumą bei jos atlikimo sąnaudas, apskaitos ir informacinę sistemą, turto apsaugos būklę bei kitus vidaus kontrolės kriterijus, iki 2016 m. liepos 1 d. įpareigojami patvirtinti įstaigos vidaus kontrolės įgyvendinamuosius teisės aktus, jei tokie įstaigose nėra priimti.

Parengto sprendimo projekto tikslas – patvirtinti Molėtų rajono savivaldybės viešųjų įstaigų vidaus kontrolės tvarkos aprašą ir pavesti Molėtų rajono savivaldybės viešųjų įstaigų vadovams iki 2016 m. liepos 1 d. priimti aprašo įgyvendinamuosius teisės aktus, jei tokie įstaigose nėra priimti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 3 dalies 6 punktas;

Lietuvos Respublikos viešųjų įstaigų įstatymo 10 straipsnio 1 dalies 13 punktas, 11 straipsnio 5 dalis.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomi Savivaldybės viešųjų įstaigų veiklą reglamentuojantys teisės aktai.

Neigiamų pasekmių nenumatoma.

 **4. Priemonės sprendimui įgyvendinti**

Vykdyti rajono tarybos sprendimu patvirtintas Aprašo nuostatas ir pavedimą.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės viešosios įstaigos.